Enes darrèri mesi dera prumauèra e es prumèrs der ostiu de 1833, es pòqui passejaires deth Marais, es botiguèrs e es ociosi que s’arturen enes pòrtes, observauen a un ancian vestit de nere, que toti es dies, ara madeisha ora, abantes d’escurir, gessie deth carrèr der Òme Armat, peth cant deth carrèr dera Santa Crotz dera Bretonnerie, passaue peth dauant deth de Mantèls Blanqui, arribaue en Santa Caterina, e un còp en eth d’Echarpe, viraue ara quèrra, e entraue en eth de Sant Loís.